அடுக்கிய உலகம் மூன்றும், ஆதரத் தூதர் கூற, இடுக்கு ஒரு பேரும் இன்றி, அயோத்தி வந்து இறுத்தார் என்றால், தொடுக்குறு கவியால் மற்றைத் துழனியை இறுதி தோன்ற ஒடுக்குறுத்து உரைக்கும் தன்மை நான் முகத்து ஒருவற்கு உண்டோ ?	12 பிரமன் ஏவலால், மயன் முடி சூட்டு மண்டபம் அமைத்தல் நான்முகத்து ஒருவன் ஏவ, நயன் அறி மயன் என்று ஓதும் நூல் முகத்து ஓங்கு கேள்வி நுணங்கியோன், வணங்கு நெஞ்சன், கோல் முகத்து அளந்து, குற்றம் செற்று, உலகு எல்லாம் கொள்ளும்